

**Gádoros Nagyközség Önkormányzata**

**5932 Gádoros, Kossuth u. 16.**

ELŐTERJESZTÉS

a KÉPVISELŐ-TESTÜLET 2024. július 16-ai rendes ülésére

**3. Napirend:**

**Tárgy:** Gondozási Központ ügye

**Előterjesztő:** Dr. Szilágyi Tibor Polgármester

**Készítette:** Dr. Szilágyi Tibor Polgármester

**Előzetesen tárgyalja: S**zociális, Kulturális, Egészségügyi és Sport Bizottság

**Az előterjesztés a jogszabályi rendelkezéseknek megfelel:** Kőszegi Erzsébet Mária jegyző s.k.

**Az előterjesztéssel kapcsolatos törvényességi észrevétel:**

**A döntéshez egyszerű** ☒

**minősített** ⬜ **többség szükséges.**

**Az előterjesztés a kifüggesztési helyszínen közzétehető:**

**Igen** ☒

**Nem** ⬜

**Az előterjesztést nyílt ülésen kell tárgyalni**. ☒

**Az előterjesztést zárt ülésen kell tárgyalni. ⬜**

**Azelőterjesztés zárt ülésen tárgyalható. ⬜**

**ELŐTERJESZTÉS**

**A Képviselő-testület 2024. július 16-án tartandó rendes ülésére a**

**Gondozási Központ** **ügyében**

**Tisztelt Képviselő-testület!**

*Előzmények:*

* **A 147/2020. (IX. 8.) KT határozattal** a Képviselő-testület szándéknyilatkozatot bocsátott ki a Mezőkovácsházi Református Egyházközség részére, a Gádoros Nagyközség Önkormányzata fenntartásában lévő Gondozási Központ szociális ellátórendszer feladatátadására vonatkozóan.
* A **10/2021. (VII. 12.) KT** határozatával a Képviselő-testület kinyilvánította, hogy a Mezőkovácsházi Református Egyházközséggel ellátási szerződést köt a házi segítségnyújtás alapszolgáltatásra, mely szolgáltatás a módosított működési engedély véglegessé válásának időpontjától kezdődik.
* **2021. augusztusában** az Emberi Erőforrások Minisztériuma előzetes szakhatósági állásfoglalásban a finanszírozási rendszerbe történő befogadás szakkérdésében megállapította, hogy a Fenntartó által nyújtani kívánt szolgáltatások **befogadására nincs lehetőség.**
* A **Mezőkovácsházi Református Egyházközség** tájékoztatásul megküldte az Önkormányzatnak a Belügyminisztérium Szociális és Gyermekjóléti Szolgáltatások Főosztály 2024. április 23-ai tájékoztatását, amiben - Gádoros Nagyközség Önkormányzatától fenntartóváltással történő – időskorúak nappali ellátása és 54 ellátotti létszámmal nyújtani kívánt házi segítségnyújtás szolgáltatások befogadására irányuló kérelmet szociális szolgáltatások területi lefedettségét figyelembe vevő finanszírozási rendszerbe történő befogadás keretében pozitív elbírálásban részesítették. (A levél mellékelten csatolva.)
* Tájékoztatásként csatolva a Gondozási Központ intézményének működéséről szóló tájékoztató.
* A Képviselő-testület a 147/2020. (IX. 8.) KT határozattal szándéknyilatkozatot tett a Mezőkovácsházi Református Egyházközség részére azzal, hogy a Gondozási Központ szociális ellátórendszerét fenntartásra átadja a Mezőkovácsházi Református Egyházközség részére. A 2020. év gazdasági és normatív támogatása negatív előjelet mutatott és a normatív támogatás mellett a Gondozási Központ és a szociális ellátórendszere folyamtos vesztesége miatt működtetése veszélybe került. A testület megvizsgálta a lehetőséget, hogy egyházi fenntartásba adja, mert magasabb normatíva lehívására van lehetőség, ami az intézménynek segítséget nyújtana.

A 2020. évi Minisztérium által kibocsátott szakhatósági állásfoglalás alapján a finanszírozási rendszerben nem került befogadásra.

A Mezőkovácsházi Református Egyházközség megküldte 2024. áprilisában a Belügyminisztérium Szociális és Germekjóléti Szolgáltatások Főosztályának tájékoztatását, hogy 2025. január 1-től lehetőség van az emelt finanszírozási összeg lehívása mellett az átadásra, az egyházi működtetésre.

Fentiek alapján felkértem a Gondozási Központ intézményvezetőjét, hogy tekintse át az intézmény jelenlegi működését és tegyen javaslatot arra, hogy tudja-e az Önkormányzat gazdaságosan működtetni 2025. évtől a szociális ellátórendszert.

A Gondozási Központ által felvázolt rövid és hosszú távú javaslatok alapján mind a bentlakásos intézmény és a kötelező szociális feladat a jelenlegi finanszírozás alapján fenntartható.

További szempont az is, hogy az Önkormányzat a bentlakásos intézményre energetikai fejlesztésre pályázatot nyert, ami kb. 1 éven belül el fog készülni és az intézmény energiaszükséglete várhatóan tizedére fog csökkenni, ezért a megnövekedett energia árak a bentlakásos intézményt hátrányosan nem fogják érinteni. Az energia megtakarításból felszabaduló források átcsoportosításával megnyílik a lehetőség az intézményben a hosszú távú fejlesztésekre.

Kérem a tisztelt Képviselő-testületet az előterjesztés megvitatására.

Határozati javaslat:

Gádoros Nagyközség Önkormányzat Képviselő-testülete dönt arról, hogy a 147/2020.  (IX.  8.)  KT határozat alapján kibocsátott szándéknyilatkozatot visszavonja.

Felelős: Dr. Szilágyi Tibor polgármester

Erről értesül: Mezőkovácsházi Református Egyházközség

Gondozási Központ Intézményvezető

Határidő: értelem szerint

Gádoros, 2024. július 11.

Dr. Szilágyi Tibor

polgármester